7. April. { 63 ) 7. Møde. 



Fra det til Bedømmelse af Dr. V. Henriques' og C. Hansens 

 Afhandling nedsatte Udvalg (Bohr, O. T. Christensen) var 

 indkommen nedenstaaende Bedømmelse: 



Undertegnede have herved efter Opfordring af det kgl. danske 

 Videnskabernes Selskab den Ære at afgive Betænkning over en 

 af D'Hrr. V. Henriques og C. Hansen til Selskabet indleveret 

 Afhandling "Undersøgelser over Fedtdannelsen i Organismen 

 ved intensiv Fedtfodring ». 



Afhandlingen indeholder, ved Siden af en kort historisk 

 Oversigt over det omhandlede Spørgsmaal , en Redegørelse for 

 en betydelig Række af Forsøg, hvorved Næringsfedtets Indflydelse 

 dels paa det subcutane Fedts , dels paa Mælkefedtets Sammen- 

 sætning er søgt bestemt. For det sidstnævnte Fedts Vedkommende 

 er der anstillet flere Forsøgsrækker, der have strakt sig over 

 længere Tidsrum (indtil mere end 5 Maaneder) , og i hvilke 

 Mælken fra enkelte Køer daglig er undersøgt. Undersøgelsen 

 har foruden Mælkemængden og Fedtprocenten omfattet Fedtets 

 Indhold af flygtige Syrer, dets Jodtal, Brydningsforhold og Smelte- 

 punkt; i Tilfælde hvor Linolien er brugt som Foder, er tillige 

 Sativinsyrens Mængde bestemt i Mælken. Forfatterne paavise 

 ved gode overensstemmende Forsøgsrækker den nye og for 

 Mælkekirtlens Fysiologi særdeles vigtige Kendsgerning, at 

 Mælkefedtets Sammensætning hverken er afliængig af Nærings- 

 fedtets eller — under Inanitionen — af det subcutane Fedts 

 Sammensætning; det i Blodet optagne Fedt maa derfor antages 

 før Udskillelsen i Mælken at underkastes en særlig Forarbejd- 

 ning af Mælkekirtlens Celler. Med Hensyn til det subcutane 

 Fedt paavise Forff. i Overensstemmelse med tidligere Under- 

 søgelser, at Næringsfedtet direkte kan aflejres i Organismen. 



Vi tillade os at anbefale Selskabet at optage dette grundige 



og værdifulde Arbejde blandt dets Publikationer. 



Den 4. April 1899. 



Christian Bohr, Odin T. Christensen. 



AfTaUer. 



